ಸೋವಿಯತ್‌ ಒಕ್ಕೂಟದೆಡೆಗಿನ ಭೂಮಾರ್ಗದ ಪೂರೈಕೆ ಮಾರ್ಗವನ್ನು ರಕ್ಷಿಸುವ ಸಲುವಾಗಿದ್ದ ಆಂಗ್ಲ-ಇರಾಕಿ ಯುದ್ಧದಲ್ಲಿ ಭಾಗವಹಿಲು ೧೯೪೧ರಲ್ಲಿ ಪಡೆಗಳ ಅಗತ್ಯ ಕಂಡುಬಂತು. ೮ನೇ ಭಾರತೀಯ ಪದಾತಿಸೈನ್ಯ ತುಕಡಿಯು ಏಪ್ರಿಲ್‌ನಲ್ಲಿ ಬಸ್ರಾದಲ್ಲಿ ಬಂದಿಳಿಯಿತು ಮತ್ತು ಒಕ್ಕೂಟಕ್ಕೆ ಸೇರಿದ ಕಾರಣಕ್ಕಾಗಿ, ಜರ್ಮನ್‌ ಪರವಾಗಿದ್ದ ರಷೀದ್‌ ಆಲಿಯಿಂದ ಇರಾಕ್‌ನ್ನು ಪಡೆದುಕೊಳ್ಳುವ ಸಲುವಾಗಿ ಬಾಗ್ದಾದ್‌ ಕಡೆಗೆ ಅದು ಮುಂದುವರಿಯಿತು. ೧೯೪೧ರ ಜೂನ್‌ನಲ್ಲಿ ನಡೆದ, ಸೋವಿಯತ್‌ ಒಕ್ಕೂಟದ ಮೇಲಿನ ಜರ್ಮನ್‌ ಆಕ್ರಮಣವಾದ ಆಪರೇಷನ್‌ ಬಾರ್ಬರೋಸಾ ಕಾರ್ಯಾಚರಣೆಯಲ್ಲಿ, ಮುಂದುವರೆಯುತ್ತಿದ್ದ ಜರ್ಮನ್‌ ಸೇನೆಯಿಂದಾಗಿ ಪರ್ಷಿಯಾದ ತೈಲ ಕ್ಷೇತ್ರಗಳು ಅಪಾಯದಲ್ಲಿ ಸಿಲುಕಿದವು. ೧೯೪೧ರ ಆಗಸ್ಟ್‌ನಲ್ಲಿ, ತೈಲ ಸ್ಥಾಪನೆಗಳನ್ನು ಪಡೆದುಕೊಳ್ಳುವ ಉದ್ದೇಶದಿಂದ ಭಾರತೀಯ ಪದಾತಿಸೈನ್ಯದ ೮ನೇ ಮತ್ತು ೧೦ನೇ ತುಕಡಿಗಳು ದಕ್ಷಿಣ ಪರ್ಷಿಯಾದ ಮೇಲೆ ಆಕ್ರಮಣ ಮಾಡಿದವು.

ಭಾರತೀಯ ಪದಾತಿಸೈನ್ಯದ ೮ನೇ ಮತ್ತು ೧೦ನೇ ತುಕಡಿಗಳು, ೨ನೇ ಭಾರತೀಯ ಕವಚಿತ ಯುದ್ಧವಾಹನಗಳ ಸೇನಾದಳ ಮತ್ತು ಬ್ರಿಟಿಷರ ೪ನೇ ಅಶ್ವಸೈನ್ಯ ಸೇನಾದಳ ಇವೆಲ್ಲವೂ ಕ್ಷಿಪ್ರವಾಗಿದ್ದ ಮತ್ತು ಸರಾಗವಾಗಿ ನಿರ್ವಹಿಸಲ್ಪಟ್ಟ ಇರಾನ್‌ ಮೇಲಿನ ಆಂಗ್ಲ-ಸೋವಿಯತ್‌ ಆಕ್ರಮಣದಲ್ಲಿ (೧೯೪೧ರ ಆಗಸ್ಟ್‌–ಸೆಪ್ಟೆಂಬರ್‌) ಪಾಲ್ಗೊಂಡಿದ್ದವು. ಶತ್‌ ಅಲ್‌-ಅರಬ್‌‌ನ ಒಂದು ಉಭಯಚರ-ಸ್ವರೂಪದ ದಾಟುವಿಕೆಯನ್ನು ಕೈಗೊಂಡಿದ್ದ ೨೪ನೇ ಭಾರತೀಯ ಸೇನಾದಳದ ೮ನೇ ತುಕಡಿಗಳಿಗೆ ಸೇರಿದ ಎರಡು ಪಟಾಲಂಗಳು, ಅಬದಾನ್‌ನಲ್ಲಿನ ಪೆಟ್ರೋಲಿಯಂ ಸ್ಥಾಪನೆಗಳನ್ನು ದಕ್ಷಿಣ ಭಾಗದಿಂದ ವಶಮಾಡಿಕೊಂಡವು. ೮ನೇ ತುಕಡಿಯು ಆಮೇಲೆ ಬಸ್ರಾದಿಂದ ಕಸರ್‌ ಶೇಖ್‌ ಕಡೆಗೆ ಮುಂದುವರಿಯಿತು ಮತ್ತು ಆಗಸ್ಟ್‌ ೨೮ರ ವೇಳೆಗೆ ಅದು ಅಹ್ವಾಜ್‌‌‌‌ನ್ನು ತಲುಪಿತು; ಈ ವೇಳೆಗೆ ಯುದ್ಧದ ಕಾರ್ಯಾಚರಣೆಗಳನ್ನು ಕೈಬಿಡುವಂತೆ ಷಾ ಆದೇಶಿಸಿದ. ಮೇಜರ್‌‌-ಜನರಲ್‌ ವಿಲಿಯಂ ಸ್ಲಿಮ್‌ ಎಂಬಾತನ ಅಧಿಪತ್ಯದಲ್ಲಿ ಬ್ರಿಟಿಷರ ಮತ್ತು ಭಾರತೀಯ ತುಕಡಿಗಳ ಎಂಟು ಪಟಾಲಂಗಳು ಮತ್ತಷ್ಟು ಉತ್ತರಕ್ಕೆ ಖಾನಾಕಿನ್‌‌‌ನಿಂದ ನಫ್ತ್‌‌-ಇ-ಷಾ ತೈಲಕ್ಷೇತ್ರದೊಳಗೆ ಮತ್ತು ನಂತರದಲ್ಲಿ ಪೈ ತಕ್‌ ಪಾಸ್‌ ಕಡೆಗೆ ಮುಂದುವರಿದವು. ತನ್ಮೂಲಕ ಕೆರ್ಮಾನ್‌ಷಾ ಮತ್ತು ಹಮದಾನ್‌ ಕಡೆಗೆ ಅವು ಸಾಗಿದಂತಾಯಿತು. ರಕ್ಷಕರು ರಾತ್ರಿಯಲ್ಲಿ ಹಿಂದೆಗೆದುಕೊಂಡ ನಂತರ, ಆಗಸ್ಟ್‌ ೨೭ರಂದು ಪಾಯ್‌ ತಕ್‌ ಸೇನಾ ಠಾಣ್ಯವನ್ನು ವಶಪಡಿಸಿಕೊಳ್ಳಲಾಯಿತು ಮತ್ತು ಆಗಸ್ಟ್‌ ೨೯ರಂದು ಮಾಡಬೇಕೆಂದುಕೊಂಡಿದ್ದ ಕೆರ್ಮಾನ್‌ಷಾ ಮೇಲಿನ ಯೋಜಿತ ಆಕ್ರಮಣವನ್ನು ರದ್ದುಪಡಿಸಲಾಯಿತು; ಶರಣಾಗತಿಯ ಷರತ್ತುಗಳ ಕುರಿತಾಗಿ ಸಂಧಾನ ನಡೆಸಲೆಂದು ಒಂದು ಕದನ ವಿರಾಮದ ಕರೆಯನ್ನು ರಕ್ಷಕರು ನೀಡ್ದರಿಂದ ಈ ರದ್ದಿಯಾತಿಯನ್ನು ಕೈಗೊಳ್ಳಲಾಯಿತು.

ಯುದ್ಧದ ಕಾರ್ಯಾಚರಣೆಗಳು ಅಂತ್ಯಗೊಂಡ ನಂತರ, ೨ನೇ ಭಾರತೀಯ ಪದಾತಿಸೈನ್ಯದ ತುಕಡಿ, ೬ನೇ ಭಾರತೀಯ ಪದಾತಿಸೈನ್ಯದ ತುಕಡಿ ಮತ್ತು ೧೨ನೇ ಭಾರತೀಯ ಪದಾತಿಸೈನ್ಯದ ತುಕಡಿ ಇವೆಲ್ಲವೂ ಆಂತರಿಕ ಭದ್ರತಾ ಕರ್ತವ್ಯಗಳ ಮೇಲೆ ಆ ಪ್ರದೇಶದಲ್ಲಿಯೇ ಉಳಿದುಕೊಂಡವು.

ಸಂಘಟನೆ
ಇರಾಕ್‌ ಮತ್ತು ಪರ್ಷಿಯಾ
೧೯೪೫ರ ಬರ್ಮಾ ದಂಡಯಾತ್ರೆ
೧೯೪೦